CELEX: 62012CN0545
Language: et
Date: 2012-11-27 00:00:00
Title: Kohtuasi C-545/12: 27. novembril 2012 esitatud hagi — Euroopa Komisjon versus Küprose Vabariik

2.2.2013   
            
            
               ET
            
            
               Euroopa Liidu Teataja
            
            
               C 32/8
            
         27. novembril 2012 esitatud hagi — Euroopa Komisjon versus Küprose Vabariik
   (Kohtuasi C-545/12)
   2013/C 32/11
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: P. Hetsch, J. Hottiaux ja M. Konstantinidis)
   
      Kostja: Küprose Vabariik
   
      Hageja nõuded
   
   
               —
            
            
               tuvastada, et kuna Küprose Vabariik ei ole võtnud vastu kõiki Euroopa Parlamendi ja nõukogu 20. detsembri 2006. aasta direktiivi 2006/126/EÜ juhilubade kohta (uuestisõnastamine) (ELT L 403, lk 18) täitmiseks vajalikke õigus- ja haldusnorme ja ei ole igal juhul komisjonile asjaomastest normidest teatanud, siis on Küprose Vabariik rikkunud kohustusi, mis tulenevad talle selle direktiivi artiklist 16;
            
         
               —
            
            
               määrata Küprose Vabariigile ELTL artikli 260 lõike 3 alusel karistusmakse 6 504,96 eurot päevas, mida tuleb maksta alates Euroopa Kohtu otsuse avaldamise päevast;
            
         
               —
            
            
               mõista kohtukulud välja Küprose Vabariigilt.
            
         
      Väited ja peamised argumendid
   
   Direktiivi 2006/126/EÜ artikli 16 lõike 1 kohaselt võtavad liikmesriigid vastu ja avaldavad hiljemalt 19. jaanuaril 2011 selle direktiiviga kehtestatud uute sätete, mis on nimetatud lõikes loetletud, järgimiseks vajalikud õigus- ja haldusnormid.
   Küprose Vabariik ei ole direktiivi sätteid oma siseriiklikusse õiguskorda täies ulatuses üle võtnud. Eeskätt märgib komisjon, et hagi esitamise hetkel ei olnud Küprose Vabariik oma siseriiklikusse õiguskorda üle võtnud direktiivi artikli 1 lõiget 1, artiklit 3, artikli 7 lõiget 1, 3 ja 5, artiklit 10, artiklit 15, I lisa punkti 2, II lisa punkti 5.2 ning IV, V ja VI lisa.
   Seetõttu on komisjon seisukohal, et Küprose Vabariik rikkus talle ELTL artikli 260 lõikest 3 tulenevaid kohustusi.